**Приложение № 7**

**към Условията за кандидатстване**

**по процедура № BG06RDNP001-16.003**

**МЕТОДИКА ЗА ОПРЕДЕЛЯНЕ НА РАЗМЕРА НА ВЪЗНАГРАЖДЕНИЯТА ЗА ЛИЦАТА ПО Т. 2, БУКВА „А“ ОТ РАЗДЕЛ 14.1 „ДОПУСТИМИ РАЗХОДИ“ НА УСЛОВИЯТА ЗА КАНДИДАТСТВАНЕ ПО ПРОЦЕДУРА № BG06RDNP001-16.003**

**I. Цел на документа**

Настоящата методика определя изискванията за допустимост по отношение определяне на размера и изплащането на средствата за възнаграждения на лицата, наети за изпълнение на преки неинвестиционни дейности по проекта, които са назначени като персонал на членовете на оперативната група и не изпълняват дейности, свързани със сътрудничеството.

Документът има за цел и:

* конкретизиране и детайлизиране на разпоредбите на Постановление № 189 от 28 юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 - 2020 година;
* установяване на допустими за финансиране по процедурата размери на възнагражденията на наетите лица, чрез ясни насоки и изисквания за тяхното определяне и изплащане;
* постигане на увереност от страна на Управляващия орган на Програма за развитие на селските райони (ПРСР) 2014-2020 година, Държавен фонд „Земеделие“, Сертифициращия орган, националните и европейските контролни и одитиращи органи за спазване на принципа на доброто финансово управление на средствата за възнаграждения, изплащани в рамките на проектите, финансирани по процедура № BG06RDNP001-16.003 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от ПРСР 2014-2020 година.

**ІІ. Регламентиране, планиране и отчитане на възнагражденията на лицата, наети във връзка с изпълнението на проектите по процедурата**

При спазване на разпоредбите на националното законодателство, за целите на процедурата, наемането на лица за изпълнение на проекти се осъществява в съответствие с действащото законодателство, като се планира в бюджета на проектите и отчита в хода на изпълнението им, както следва:

**1. Трудов договор:** Предмет на трудовото правоотношение е предоставянето на работна сила. Договорът се сключва в писмена форма**,** в съответствие с разпоредбите на Кодекса на труда. Работното място, начина на изпълнение и работното време се определят от работодателя.

При разработването на бюджета на проекта, следва да се вземе предвид, че размерът на възнаграждението по трудов договор се планира, изхождайки от съответната часова ставка за съответното лице или брой лица.

**Заповед,** издадена от ръководителя на съответната администрация или оторизирани от него лица. Прилага се в случаите, когато функциите по изпълнението на проекта се осъществяват от лица, наети по служебно правоотношение, както и случаите на чл.107а, ал. 9 от Кодекса на труда (в случай, че това е предвидено във вътрешни правила/документи на члена на оперативната група или друг нормативен акт).

При разработването на бюджета на проекта, следва да се вземе предвид, че размерът на възнаграждението се планира, изхождайки от съответната часова ставказа съответния служител или брой служители**.** Възнаграждението се отчита на месечна база или съгласно регламентираната отчетност в съответната заповед, чрез представянето на следните документи:

* издаден акт за назначаване на държавния служител по реда на Закона за държавния служител и/или заповед за възлагане на задължения по изпълнението на съответния проект, регламентираща конкретните ангажименти, отчетността на извършената работа, възнаграждението или механизмът за определянето му за съответния служител/служители;
* трудов договор, в случаите на чл.107а, ал. 9, и/или заповед за възлагане на задължения по изпълнението на съответния проект (в случай, че това е предвидено във вътрешни правила/документи на члена на оперативната група или друг нормативен акт), регламентираща конкретните ангажименти, отчетността на извършената работа, възнаграждението или механизмът за определянето му за съответния служител/служители;
* длъжностна характеристика, придружаваща заповедите, издадени на основание Закона за държавния служител, както и трудовите договори, в случаите на чл.107а, ал. 9 (в случай, че това е предвидено във вътрешни правила/документи на бенефициента/партньора или друг нормативен акт);
* подробен отчетен доклад от служителя за извършената работа, приет от съответния ръководител/отговорен служител, в случаите, в които същия изпълнява и други функции, освен възложените по проекта;
* други документи в зависимост от спецификата на съответния акт.

В допълнение към гореизброените документи, при предявяването за изплащане на разходите за възнаграждения, бенефициентът следва да представи и: извлечение от ведомости за изплатени суми с подпис на лицето, банкови извлечения за индивидуални плащания при превод по банкова сметка /в случаите на масови плащания, банковите извлечения следва да бъдат придружени с подробен списък/; банкови извлечения за внесени данъци /за бюджетните организации-справки за поетите осиг. вноски/; разходни касови ордери и др.

**ІІІ. Механизъм за определяне на допустим размер на почасовото възнаграждение на лицата, наети във връзка с изпълнението на проектите**

**1. Механизъм за определяне на максимални почасови ставки за възнаграждения**

Максималният размер на месечната брутна работна заплата по трудово правоотношение на служителите, наети във връзка с изпълнението на проектите, се планира на база последните актуални публикувани данни на Националния статистически институт за средната работна заплата за страната. Актуална информация за средната работна заплатаза страната може да бъде намерена на интернет адреса на Националния статистически институт: *http://www.nsi.bg/*, в статистика „*Пазар на труда”/„Краткосрочна статистика”/„Средна работна заплата”/ Национално ниво”.*

Определянето на часовия размер на брутната работна заплата се извършва по следния ред:

* от календарните за предходната година дни се приспадат почивните дни и дните на официални празници, които не съвпадат със събота и неделя;
* за определяне на средномесечния брой на работните дни, получените работни дни се разделят на 12 месеца;
* за определяне на размера на дневното възнаграждение, средната заплата в съответната Икономическа дейност, съгласно данните, публикувани в статистика „*Пазар на труда”/„Краткосрочна статистика”/„Средна работна заплата”/ „Национално ниво”* на интернет адреса на Националния статистически институт: [*http://www.nsi.bg/*,](http://www.nsi.bg/) се разделя на получения средномесечен брой на работните дни за годината;
* за определяне на размера на почасовото възнаграждение, полученото дневно възнаграждение се разделя на установената нормална продължителност на дневното работно време от 8 часа.

**Таблица № 1 „Средна годишна заплата на наетите лица по трудово и служебно правоотношение по икономически дейности и сектори през 2019 година (предварителни данни)“**

/лева/

|  |  |  |  |
| --- | --- | --- | --- |
| **Икономическа дейност** | **За месец** | **за ден** | **за час** |
| Селско, горско и рибно стопанство | 999,50 | 47,60 | 5,95 |
| Добивна промишленост | 1786,17 | 85,06 | 10,63 |
| Преработваща промишленост | 1126,92 | 53,66 | 6,71 |
| Производство и разпределение на електрическа и топлинна енергия и на газообразни горива | 2043,67 | 97,32 | 12,16 |
| Доставяне на води; канализационни услуги, управление на отпадъци и възстановяване | 1014,58 | 48,31 | 6,04 |
| Строителство | 990,25 | 47,15 | 5,89 |
| Търговия; ремонт на автомобили и мотоциклети | 1127,25 | 53,68 | 6,71 |
| Транспорт, складиране и съобщения | 1170,67 | 55,75 | 6,97 |
| Хотелиерство и ресторантьорство | 767,17 | 36,53 | 4,57 |
| Създаване и разпространение на информация и творчески продукти; далекосъобщения | 3081,50 | 146,74 | 18,34 |
| Финансови и застрахователни дейности | 2105,42 | 100,26 | 12,53 |
| Операции с недвижими имоти | 1151,50 | 54,83 | 6,85 |
| Професионални дейности и научни изследвания | 1797,08 | 85,58 | 10,70 |
| Административни и спомагателни дейности | 1016,50 | 48,40 | 6,05 |
| Държавно управление | 1426,33 | 67,92 | 8,49 |
| Образование | 1299,08 | 61,86 | 7,73 |
| Хуманно здравеопазване и социална работа | 1297,08 | 61,77 | 7,72 |
| Култура, спорт и развлечения | 1129,33 | 53,78 | 6,72 |
| Други дейности | 939,25 | 44,73 | 5,59 |

**Пример: Определяне на максимален размер на разходи за възнаграждения за лица, които ще извършват селскостопански дейности по проекта**

За 2019 г. от 365 календарни дни, след като се приспаднат 116 почивни дни и дни на официални празници, които не съвпадат със събота и неделя, се получават 249 работни дни. Разделени на 12 месеца - за тази година средномесечният брой на работните дни е 21.

Средната работна заплата в Икономическа дейност „Селско, горско и рибно стопанство”, съгласно данните, публикувани в статистика „*Пазар на труда”/„Краткосрочна статистика”/„Средна работна заплата”/ „Национално ниво”* на интернет адреса на Националния статистически институт: [*http://www.nsi.bg/)*](http://www.nsi.bg/) е **999.50 лв.**

Следователно максималният размер на заплащане по трудово правоотношение на служителите, наети във връзка с изпълнението на проект, по настоящата процедура, попадащи в обхвата на Икономическа дейност „Селско, горско и рибно стопанство”, ще бъде съответно по **47.60 лв**. за ден и **5,95 лв. на час.**

Кандидатът предвижда за първа година от изпълнение на плана за действие да ползва/наеме две лица за извършване на селскостопанска дейност по проекта, като предвижда работата да се извърши за общо 800 часа (400 часа на лице). В този случай, кандидатът следва да предвиди средства за възнаграждения в размер на максимум 4 760 лв. (800 часа Х 5.95 лева/час) по проекта.

**2. Механизъм за определяне на почасовото възнаграждение за служителите, попадащи в обхвата на чл. 11 във връзка с чл. 10, ал. 2, т. 1 от ПМС № 189 от 28 юли 2016 г.**

Възнаграждението по основното служебно или трудово правоотношение на служителя се разделя на средномесечния брой работни часове за съответната година. Получената часова ставка се умножава по броя отработени часове по проекта.

**Пример:**

Служител на земеделски стопанин - член на оперативната група е назначен да извършва селскостопанска дейност в рамките на земеделското стопанство на постоянен трудов договор. В проектното предложение, представено от оперативната група се предвижда служителят на земеделския стопанин да извършва селскостопанска дейност и по проекта в рамките на работното му време за една седмица (40 часа) през месец юли от първата година на изпълнение на проекта.

За служителя е необходимо да се попълни подробен отчетен месечен доклад, в който да се отчете отработеното време (40 часа), и опише в конкретика извършената през месеца работа по проекта. Тъй като лицето е служител на земеделския стопанин в края на месеца на него му е изплатена редовната основна заплата за съответния месец, в която се включват и тези изработени 40 часа.

При подаване на искане за плащане бенефициентът прилага подробния отчетен месечен доклад и включва за възстановяване само разходите на изработените 40 часа от служителя, изчислени по следния начин:

**Вариант А**. **Брутното възнаграждения на служителя не надхвърля средната работна заплата съгласно данни на НСИ** **за предходна година**

В случай че месечното брутно възнаграждение на служителя е в размер на 800 лева, заплащането се разделя на средно отработените часове на месечна база – 168 часа (21 дни Х 8 часа), в резултат на което се получава възнаграждение в размер на **4.76 лева/час.**

В този случай, кандидатът следва да предвиди за възстановява разходи в размер на 190.40 лв. (40 часа Х 4.76 лв.). След подадена заявка за плащане ще бъде възстановена сумата за действително отработеното и отчетеното време по проекта за всеки месец, в конкретния случай - сумата за 40 отработени часа по проекта.

**Вариант Б**. **Брутното възнаграждения на служителя надхвърля средната работна заплата съгласно данни на НСИ** **за предходна година**

В случай че месечното брутно възнаграждение на служителя е в размер на 1 200 лева, заплащането се разделя на средно отработените часове на месечна база – 168 часа (21 дни Х 8 часа), в резултат на което се получава възнаграждение в размер на **7.14 лева/час.**

В този случай тъй като почасовото възнаграждение на служителя надхвърля единичната ставка за съответната икономическа дейност по данни на НСИ по т. 1 (5.95 лева на час), кандидатът следва да предвиди за възстановява разходи в размер на 238 лв. (40 часа Х 5.95 лв.). След подадена заявка за плащане ще бъде възстановена сумата за действително отработеното и отчетеното време по проекта за всеки месец, в конкретния случай - сумата за 40 отработени часа по проекта.

**3. Механизъм за определяне на почасовото възнаграждение за служителите, попадащи в обхвата на чл. 11 във връзка с чл. 10, ал. 2, т. 2 от ПМС № 189 от 28 юли 2016 г.**

Възнаграждението по основното служебно или трудово правоотношение на служителя се разделя на средномесечния брой работни часове за съответната година по служебното/трудовото му правоотношение. Получената часова ставка се умножава по броя на отработените часове по проекта. Изплащаното месечно възнаграждение на съответния служител във връзка с изпълнението на проект по процедурата по реда на чл. 11 във връзка с чл.10, ал. 2, т. 2 от ПМС № 189 от 28 юли 2016 г. следва да бъде за дейности извън установените им по основното им служебното/трудовото правоотношение задължения и работно време.

Служителите по чл. 11 във връзка с чл.10, ал. 2, т. 2 от ПМС 189 от 28 юли 2016 г., които изпълняват дейности по изпълнение на проекти, по настоящата процедура (извън установените им задължения и работно време по служебно или по трудово правоотношение), следва да ползват отпуск по основното си правоотношение в случаите в които изпълняваните дейности не позволяват съвместяване в рамките на максималната продължителност на работния ден.

**Пример:**

Университет е член на оперативна група. Оперативната група възлага на служител на университета, който не изпълнява функции, свързани със сътрудничество на оперативната група, да извърши определена работа, попадаща в обхвата на т. 2, буква „а“ от раздел 14.1 „Допустими разходи“, за която е изчислено, че ще отнеме на служителя 400 работни часа годишно.

**Вариант А**. **Брутното възнаграждения на служителя не надхвърля средната работна заплата съгласно данни на НСИ за предходна година**

Служителят е назначен на постоянен трудов договор с брутно месечно възнаграждение, възлизащо на 1 500 лева. Месечното брутно възнаграждение се разделя на средно отработените часове на месечна база – 168 часа (21 дни Х 8 часа), в резултат на което се получава възнаграждение в размер на **8.93 лева/час.**

В този случай, кандидатът следва да предвиди за възстановява разходи в размер на 3 572 лв. (400 часа Х 8.93 лв.). След подадена заявка за плащане ще бъде възстановена сумата за действително отработеното и отчетеното време по проекта за всеки месец, в конкретния случай - сумата за 400 отработени часа по проекта.

**Вариант Б**. **Брутното възнаграждения на служителя надхвърля средната работна заплата съгласно данни на НСИ** **за предходна година**

Служителят е назначен на постоянен трудов договор с брутно месечно възнаграждение, възлизащо на 2 000 лева. Месечното брутно възнаграждение се разделя на средно отработените часове на месечна база – 168 часа (21 дни Х 8 часа), в резултат на което се получава възнаграждение в размер на **11.90 лева/час.**

В този случай тъй като почасовото възнаграждение на служителя надхвърля единичната ставка за съответната икономическа дейност по данни от НСИ по т. 1 (10.70 лева на час), кандидатът следва да предвиди за възстановява разходи в размер на 4 280 лв. (400 часа Х 10.70 лв.). След подадена заявка за плащане ще бъде възстановена сумата за действително отработеното и отчетеното време по проекта за всеки месец, в конкретния случай - сумата за 400 отработени часа по проекта.

**Вариант В**. **За служителят, назначен на постоянен трудов договор към член на оперативната група, е предвидено да изпълнява дейности по проекта, попадащи в икономическа дейност различна от дейността му по основно трудово правотношение.**

В този случай, кандидатът следва да предвиди разходи за възнаграждения по проекта, които не превишават стойностите съгласно подхода, посочен в т. 1 „Механизъм за определяне на максимални почасови ставки за възнаграждения“ от Раздел ІІІ „Механизъм за определяне на допустим размер на почасовото възнаграждение на лицата, наети във връзка с изпълнението на проектите“.

|  |
| --- |
| **ВАЖНО:**  **1. Спазването на разпоредбите на Раздел III от настоящата методология подлежи на проверка от страна на УО на ПРСР и ДФ „Земеделие“.**  **2. Към момента на одобрение на проектното предложение, УО определя максималния размер на допустимите разходи за възнаграждения въз основа на механизма, посочен в Раздел III, т. 1.**  **3. При изплащане на помощта за възнаграждения, предвидени по одобрени проекти по реда на настоящата процедура и методика, ще се вземат предвид актуални данни на НСИ за средна годишна заплата на наетите лица по трудово и служебно правоотношение по икономически дейности.** |

**VІ. Изплащане на разходите за възнаграждения по одобрени проекти по процедура № BG06RDNP001-16.003**

Във връзка с постигането на икономичност, ефективност и ефикасност при разходването на средствата по процедура № BG06RDNP001-16.003, както при оценката на проектното предложение, така и при изплащане на разходите за възнаграждения за извършената работа по изпълняваните проекти, ще се съблюдава стриктното спазване на следните условия:

1. Размерите на възнагражденията да бъдат базирани на часови ставки, изчислени по механизма по т. ІІІ от настоящия документ и разпоредбите на Постановление № 189 от 28 юли 2016 г. за служителите, попадащи в неговия обхват;

2. Разходите за възнаграждения да бъдат начислени и изплатени срещу документи, удостоверяващи извършената работа по проекта, както и да бъдат пропорционални на изработеното по проекта време.

3. Разходите за възнаграждения по проектите няма да бъдат изплатени, ако не са подкрепени със съответните разходооправдателни документи и подробни отчетни доклади за извършената работа по проекта.